
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

■ _ ΤΕΥΧΟΣ ΔΕΥΤΕΡΟ _ Αρ. Φύλλου 494 

7 Ιουλίου 1993 



ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Μεταβίβαση Σιταποθηκών ΚΥΔΕΠ που ανηγέρθησαν σε 
γήπεδα γεωργικών ή αγροτικών συνεταιρισμών και 

ενώσεων τούτων στους ιδιοκτήτες τους. 1 

Τρόπος διενέργειας διαγωνισμών για το διορισμό διακα- 
στικών υπαλλήλων στο Συμβούλιο της Επικράτειας, στα 
πολιτικά και ποινικά Δικαστήρια και τις Εισαγγελίες αυ¬ 
τών και στα Διοικητικά Δικαστήρια της Χώρας. 2 

Υπαγωγή προσωπικού του Πνευματικού Κέντρου Δήμου 
Αμαρουσίου στις διατάξεις Α' μέρους του Ν. 1188/ 

81 . 3 

Ίδρυση τμήματος ΤΕΚ στο ΚΕΤΕΚ Ωραιοκάστρου . 4 

Ίδρυση τμημάτων ΤΕΚ στο ΚΕΤΕΚ Χαλκίδας. 5 

Ίδρυση τμήματος Ταχύρρυθμης Επγ/κής Κατάρτισης στο 
ΚΕΤΕΚ Κομοτηνής . 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθ. ΔΥ3α/οικ. 649/1993 
κοινή απόφαση των Υπουργών Προεδρίας της Κυβέρ¬ 
νησης και Υγείας, Πρόνοιας και Κοιν. Ασφαλίσεων .. 7 


ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρ,θ. 359425 <1) 

Μεταβίβαση Σιταποθηκών ΚΥΔΕΠ που ανηγέρθησαν σε γή¬ 
πεδα γεωργικών ή αγροτικών συνεταιρισμών και ενώσεων 

τούτων στους ιδιοκτήτες τους. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των Αρθρων 4 παρ. 1 και 6 παρ. 1 και 2 του.ν.Μ 705/ 
1951 (Α 87). 

β) Του Αρθρου 43 παρ. 1 τουν. 2093/1992 (Α 181). : 

2. Το Αριθ. Πρωτ. 20682/797/17.6.1993 έγγραφο της 
Διεύθυνσης Αγροτικής Πίστης, Τμήμα Δανείων Μ.Μ. Προ¬ 
θεσμίας της ΑΤΕ ΑΕ μετά του προσαρτωμένου σε αυτό 
Πίνακα I. 

3. Την από 24 Ιουνίου 1993 ατομική γνωμοδότηση του 
..Νομικού Συμβούλου στο Υπουργείο Γεωργίας, αποφασί¬ 
ζουμε: 

I. Μεταβιβάζουμε 91 σιταποθήκες ΚΥΔΕΠ συνολικής 
χωρητικότητας 373.000 τόννων που ανηγέρθησαν σε γή¬ 
πεδα Γεωργικών ή Αγροτικών Συνεταιρισμών και Ενώσεων 


τούτων στους ιδιοκτήτες αυτών, κατά Νόμο, ως εξής: 

ΝΟΜΟΣ ΧΩΡΗΤΙΚΟΤΗΤΑ (ΤΟΝΝΟΙ) 

1. ΔΡΑΜΑΣ . 

α) Προσωτσάνη 4.000 
β) Κάτω Νευροκόπι 2.000 
γ) Μαυρολεύκη 4.000. 

2. ΚΑΒΑΛΑΣ 

α) Ελευθερούπολη 600 
β) Παλαιοχώρι Παγγαίου 4.000 
γ) Ζαρκάδια 4.000 

3. ΣΕΡΡΩΝ 

α) Δημητρήτσιο 900 
β) Λευκοθέα 20.000 
γ) Ευκαρπία Νιγρήτας 2.000 
δ) Λευκοθέα 4.000 

4. ΕΒΡΟΥ (ΑΛΕΞΑΝΔΡΟΥΠΟΛΗ) 
α) Φέρρες 4.000 

β) Σαμοθράκη 2.000 
γ) Λειγυνά Σουφλίου 2.000 
δ) Λάβαρα Διδυμοτείχου 2.000 
ε) Μαυροκλήσι Σουφλίου 2.000 

5. ΈΒΡΟΥ (ΟΡΕΣΤΙΑΔΑΣ) 
α) Δίκαια 900 

β) Δίκαια 1.200 
γ) Καβύλη 1.200 

δ) Καβύλη (Μεταλ. Υποστ.) 4.000 

ε) Νεοχώρι 20.000 

στ) Πλάτη 6.000 

ζ) Πετρωτά 4.000 

η) Πεντάλοφσς 4.000 

θ) Ρίζια 4.000 

ι) Βάλτος 4.000 

ια) Ορμένιο 2.000 

6. ΡΟΔΟΠΗΣ 

α) Ξυλαγανή 900 _ 
β) Λίγηρος (Μεταλ. Υποστ.) 4.000 
γ) Αμβροσία 4.000+Ξηραντήριο 
δ), -υλαγανή 4.000 
"7. ΞΑΝΘΗΣ 
Ξάνθη 4.000 

8. ΘΕΣΣΑΛΟΝΙΚΗΣ 
α) Πύργος 900- . ν 
β) Μαυρούδα 900 

γ) Λαγκαδά (Μεταλ. Υποστ.) 5.000 

δ) Νέα Απολλωνία 4.000 

ε) Στεφανινά Λαγκαδά 2.000 

στ) Μελισουργός 300 Ε.Γ.Σ. Αρναίας Χαλκιδικής. 

9. ΠΙΕΡΙΑΣ 
Κορινός 900 








5416 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. ΠΕΛΛΑΣ 

• α) Αριδαία 300 
β) Αριδαία 300 

11. ΚΙΛΚΙΣ 

α) Μικρό Δάσος 600 
β) Γουμένισσα 600 
γ) Κριστώνη 20.000 
δ) Κριστώνη 4.000 
ε) Λιμνότοπος Αξιούπολης 4.000 

12. ΧΑΛΚΙΔΙΚΗ 

α) Μαραθούσα 600 
β) Νέα Ρόδα 600 
γ) Νικήτη 600 
δ) Νέα Τριγλιά 20.000 
ε) Μαραθούσα Αρναίας 4.000 

13. ΦΛΩΡΙΝΑΣ 

α) Πλατύ Πρεσπών 600 
β) Παπαγιάννη 600 
γ) Κολχική 600 
δ) Βέννα 600 
ε) Πλατύ Πρεσπών 1.000 
στ) Αμύνταιο 4.000 
ζ) Τριπόταμος 4.000 

14. ΚΑΣΤΟΡΙΑΣ 

α) Μεσοποταμία 4.000 

15. ΚΟΖΑΝΗ 

α) Γαλάτεια 300 
β) Δρέπανο 10.000 
γ) Ανατολικό 6.000 
δ) Αγ. θεόδωρόι Βόϊου 4.000 

16. ΓΡΕΒΕΝΩΝ ’ 

Μυρσίνα 15.000 

17. ΚΕΡΚΥΡΑΣ 
Κέρκυρα 4.000 

18. ΛΑΡΙΣΑΣ 

α) Γεράνεια Ελασσόνας 2.000 
β) Βουβάλα Ελασσόνας 1.000 
γ) Δεσκάτη Ελασσόνας 4.000 
δ) Λάρισα 6.000 ' : 

ε) Πολυδράμιο 4.000 

19. ΤΡΙΚΑΛΩΝ 
Σαρακίνα Κλαμπάκας 4.000 

20. ΚΑΡΔΙΤΣΑ 
Ματαράγκα 6.000 

21. ΕΥΡΥΤΑΝΙΑΣ '. 

Καρπενήσι 1.000 

22. ΦΘΙΩΤΙΔΑΣ 
Καρυές Δομοκού 6.000 

23. ΑΧΑΪΑΣ 

Αλυσσος Πατρών 6.000 

24. ΜΕΣΣΗΝΙΑ 
Μελιγαλά 1.000 

25. ΗΛΕΙΑΣ 

α) Γαστούνη 4:000+Ξηραντήριο 
β) Πύργος 4.000 
γ) Λεχαινά 4.000 
δ) Αμαλιάδα 4.000 : 

26. ΑΙΤΩΛΟΑΚΑΡΝΑΝΙΑΣ 
α) Αγρίνιο 6.000 

β) Ρίβιο Αγρίνιου 4.000 * 

γ) Αγ. Δημήτριος Αστακού 4.000 

27. ΒΟΙΩΤΙΑΣ 
Μαυρομάτι θηβών 6.000 

28. ΕΥΒΟΙΑΣ ' 

Νέα Αρτάκη Χαλκίδας 20.000 

29. ΛΕΣΒΟΥ 

α) Λήμνος 2.000 
β) Καλονή 6.000 


30. ΚΥΚΛΑΔΩΝ 

Πάρος 2.000 

31. ΔΩΔΕΚΑΝΗΣΟΥ 

α) Ρόδος 2.000 

β) Καλαβαρδά Ρόδου 4.000 

32. ΗΡΑΚΛΕΙΟΥ 

Επανωσήφι Ηρακλείου 4.000 

33. ΧΑΝΙΩΝ 

Χανιά 6.000 

II. Για την απαλλοτρίωση ή την με οποιοδήποτε τρόπο 
- εκποίηση των μεταβιβαζομένων σιταποθηκών ή τη σύ¬ 
σταση εμπραγμάτου βάρους σε αυτές, προαπαιτείται, 
μετά από σχετική αίτηση των ιδιοκτητών τους, έκδοση 
εγκριτικής απόφασής μας. ύστερα από προηγούμενη ει¬ 
σήγηση από την οικεία Δ/νση Γεωργίας για τη σκοπιμό¬ 
τητα ή την ωφελιμότητα της δικαιοπραξίας η οποία ζητά- 
ται. Η έλλειψη της εγκριτικής αυτής απόφασης καθιστά τη 
δικαιοπραξία απόλυτα άκυρη, σύμφωνα με τις διατάξεις 
της παρ. 2 του άρθρου 4 του ν. 1705/1951. 

III. Στο χρονικό διάστημα της συγκέντρωσης και αποθε¬ 
ματοποίησης των δημητριακών, οι ιδιοκτήτες των σιταπο¬ 
θηκών είναι υποχρεωμένοι να διαθέτουν έγκαιρα αυτές 
για την εξυπηρέτηση της συγκέντρωσης και της αποθεμα¬ 
τοποίησης. 

Σε περίπτωση που οι αποθηκευτικοί χώροι υπερκαλύ¬ 
πτουν τις ανάγκες αποθήκευσης δημητριακών της περιο¬ 
χής, συνέπεια μειωμένης παραγωγής ή κάποιας άλλης αι¬ 
τίας, διατηρούμε σε μας ύστερα από εισήγηση της οικείας 
Δ/νσης Γεωργίας, το δικαίωμα αποθήκευσης δημητρια¬ 
κών από άλλες περιοχές της χώρας για την εξυπηρέτηση 
της συγκέντρωσης και αποθεματοποίησης. 

Η απόφαση αυτή αποτελεί νόμιμο τίτλο και χρήζει μετα¬ 
γραφής κατά τις ειδικότερες διατάξεις του ν. 1705/ 
1951. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 24 Ιουνίου 1993 

Ο ΥΠΟΥΡΓΟΣ 

ΧΡΗΣΤΟΣ ΚΟΣΚΙΝΑΣ 
-♦- 

Αριθ. 67.799 (2) 

Τρόπος διενέργειας διαγωνισμών για το διορισμό διακα- 
στικών υπαλλήλων στο Συμβούλιο της Επικράτειας, στα 
πολιτικά και ποινικά Δικαστήρια και τις Εισαγγελίες αυ¬ 
τών και στα Διοικητικά Δικαστήρια της Χώρας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 26 του Ν. 2145/93. 

2. Το γεγονός ότι από τις δ/ξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Καθορίζουμε τον τρόπο διενέργειας διαγωνισμών για το 
διορισμό δικαστικών υπαλλήλων στο Συμβούλιο Επικρά¬ 
τειας στα Πολιτικά και Ποινικά Δικαστήρια και τις Εισαγγε¬ 
λίες αυτών και τα Διοικητικά Δικαστήρια της Χώρας. 

Άρθρο 1 

Προκήρυξη διαγωνισμών 
1. Με την προκήρυξη ορίζονται: 
α) Ο τόπος και ο χρόνος διενέργειας του διαγωνισμού 
και κάθε άλλη λεπτομέρεια για τον τρόπο διενέργειάς του 
(γραπτή και προφορική δοκιμασία). 

β) Τα γενικά και ειδικά προσόντα των υποψηφίων, που 
προβλέπονται από τις κείμενες διατάξεις. 

γ) Η αρχή προς την οποία θα υποβληθούν οι αιτήσεις 
συμμετοχής στο διαγωνισμό. 

δ) Η προθεσμία υποβολής των αιτήσεων η οποία πρέπει 
■ να είναι τουλάχιστον 20ήμερη από την επόμενη ημέρα της 
τελευταίας δημοσίευσης της περίληψης της προκήρυξης 
στον τύπο. 

ε) Τα μαθήματα στα οποία θα εξετασθούν οι υποψήφιοι, 
στ) Τα απαιτοϋμενα δικαιολογητικά. 
ζ) Η ελάχιστη βαθμολογία που πρέπει να συγκεντρώσει 
ο υποψήφιος για να θεωρηθεί επιτυχών. 

η) Ο αριθμός κατά κατηγορία και κατά Πρωτοδικειακή 
περιφέρεια των οργανικών θέσεων που θα πληρωθούν 
λαμβανομένων υπόψη και των διατάξεων του νόμου 
1648/86 και 

θ) Κάθε άλλο στοιχείο χρήσιμο που θα διευκολύνει τους 
υποψήφιους. '* 

2 . Περίληψη της Προκήρυξης που θα περιέχει τα στοι¬ 
χεία των περ. α, β, γ, δ, ε, στ, ζ και η, δημοσιεύεται σε δύο 
(2) ημερήσιες εφημερίδες των Αθηνών και σε μία (1) της 
Θεσσαλονίκης ευρείας κυκλοφορίας. Αντίγραφο της τοι- 
χοκολλάται στο κατάστημα της δικαστικής αρχής, στην 
οποία υποβάλλονται οι αιτήσεις συμμετοχής στο διαγωνι¬ 
σμό, συντασσομένου σχετικού αποδεικτικού. 

3. Με την προκήρυξη μπορεί να ορισθεί ότι, σε περί¬ 
πτωση που θα καθυστερήσει η δημοσίευση για οποιοδή- 
ποτε λόγο, ώστε μεταξύ της τελευταίας δημοσίευσης 
στον τύπο και της ημέρας έναρξης του διαγωνισμού να μην 
καλύπτεται ολόκληρη η προθεσμία που έχει καθορισθεί 
για την υποβολή των αιτήσεων συμμετοχής, η τελευταία 
αυτή ημερομηνία μετατίθεται ανάλογα, με νεότερη ανα¬ 
κοίνωση της Διεύθυνσης Λειτουργίας της Γραμματείας Δι¬ 
καστηρίων και Δικαστικών υπαλλήλων του Υπουργείου Δι¬ 
καιοσύνης. 

Αρθρο 2 

Αιτήσεις συμμετοχής 

1. Οι αιτήσεις συμμετοχής στο διαγωνισμό συντάσσο- 
νται σε ειδικό έντυπο που χορηγεί η Υπηρεσία, υπογράφο¬ 
νται από τους υποψήφιους και υποβάλλονται στην αρμό¬ 
δια για την παραλαβή των αιτήσεων Αρχή, μέσα σε προθε¬ 
σμία που ορίζει η προκήρυξη. Αν παρέλθει η προθεσμία 
αυτή, οι αιτήσεις δεν γίνονται δεκτές. 

2. Το ειδικό έντυπο της αίτησης που θα υποβάλλουν οι 
υποψήφιοι καθορίζεται στο παράρτημα που επισυνάπτε¬ 
ται και αποτελεί αναπόσπαστο τμήμα της παρούσας. 

3. Αν ο υποψήφιος στερείται του τίτλου σπουδών, κατά 
τον χρόνο έκδοσης της προκήρυξης του διαγωνισμού, 
μπορεί όμως να τον αποκτήσει μέχρι και την έναρξη του 
διαγωνισμού, η αίτηση συμμετοχής του γίνεται δεκτή υπό 
την προϋπόθεση ότι θ’ αποκτήσει αυτόν, μέχρι και την 
έναρξη του διαγωνισμού. Το ίδιο ισχύει και για την περί¬ 
πτωση της εκπλήρωσης των στρατιωτικών του υποχρεώ¬ 
σεων, προκειμένου περί ανδρών, ή της νόμιμης απαλλα¬ 
γής του από αυτές. 

4. Οι αιτήσεις παραδίδονται μέσε σε τρεις (3) ημέρες 
από την ημερομηνία λήξης της προθεσμίας υποβολής 
τους, από την αρχή που υποβλήθηκαν, στον Πρόεδρο της 
1 οικείας επιτροπής. 

Αρθρο 3 

ι Εξεταστικές Επιτροπές 

1 Ο διαγωνισμός ενεργείται και για τις δύο κατηγορίες 
ΠΕ και ΔΕ, από Τριμελή Επιτροπή που συγκροτείται μαζί 


με τους αναπληρωτές των μελών της, με κοινή απόφαση 
των Υπουργών Προεδρίας της Κυβέρνησης και Δικαιοσύ¬ 
νης. 

α) Η επιτροπή για τις θέσεις του Συμβουλίου της Επι- 
κρατείας, θα αποτελείται από τρεις συμβούλους εκ των 
οποίων ο αρχαιότερος θα ασκεί τα καθήκοντα του Προέ¬ 
δρου. 

β) Η επιτροπή για τις θέσεις των Πολιτικών και Ποινικών 
Δικαστηρίων και των Εισαγγελιών, θα αποτελείται από 
έναν Πρόεδρο Εφετών, ο οποίος θα ασκεί τα καθήκοντα 
Προέδρου, έναν Εφέτη και έναν Αντεισαγγελέα Εφετών ή 
δύο Εφέτες, εκ των οποίων ο αρχαιότερος θα ασκεί καθή¬ 
κοντα Προέδρου και έναν Αντεισαγγελέα Εφετών. 

γ) Η επιτροπή για τις θέσεις των Τακτικών Διοικητικών 
Δικαστηρίων θα αποτελείται από έναν Πρόεδρο Εφετών, ο 
οποίος θα ασκεί τα καθήκοντα του Προέδρου και δύο 
Εφέτες. 

Η απόφαση του Υπουργού Δικαιοσύνης για τη συγκρό¬ 
τηση των πιο πάνω μελών των Επιτροπών και των αναπλη¬ 
ρωτών τους, γίνεται μετά από πρόταση του Προέδρου του 
Συμβουλίου Επικρατείας, του Προέδρου του Τριμελούς 
Συμβουλίου Διοίκησης του Εφετείου Αθηνών, του Προϊ¬ 
σταμένου Υπηρεσιών Εισαγγελίας Εφετών Αθηνών και 
του Γενικού Επιτρόπου της Επικρατείας, αντίστοιχα. 

2. Γραμματέας της κάθε Επιτροπής, ορίζεται από τον 
Πρόεδρο αυτής, δικαστικός υπάλληλος του Δικαστηρίου 
στο οποίο υπηρετεί ο Πρόεδρος. 

Αν οι διαγωνιζόμενοι υπερβαίνουν τους εκατό (100), ο 
Πρόεδρος μπορεί να διορίσει, αν κρίνει σκόπιμο, και άλ¬ 
λους δικαστικούς υπαλλήλους ως βοηθούς του Γραμμα- 
τέα. 

3. Ο πρόεδρος της εξεταστικής επιτροπής ορίζει με 
σχετική πράξη του το μάθημα ή τα μαθήματα που εξετάζει 
ο κάθε εξεταστής. Οι Πρόεδροι, τα μέλη των Επιτροπών 
και οι αναπληρωτές τους είναι συγχρόνως και εξετα¬ 
στές. 

4. Η εξεταστική Επιτροπή τηρεί Πρακτικά των πράξεων 
αυτής που υπογράφονται από τα μέλη της. 

Αρθρο 4 

Ελεγχος αιτήσεων 

1. Μέσα σε δέκα (10) ημέρες από την ημερομηνία πα¬ 
ραλαβής των αιτήσεων, η Επιτροπή συνέρχεται, ύστερα 
από πρόσκληση του Προέδρου αυτής, ελέγχει τις αιτήσεις 
και τα συνοδεύοντα αυτές δικαιολογητικά και με αιτιολο¬ 
γημένη απόφασή της αποκλείει αυτούς που δεν έχουν τα 
απαιτοϋμενα για τη συμμετοχή στο διαγωνισμό, προσόντα. 
Μέσα στην ίδια προθεσμία η Επιτροπή καταρτίζει: 

α) πίνακες με τα ονοματεπώνυμά, μέ αλφαβητική σειρά, 
αυτών που έγιναν δεκτοί για συμμετοχή στο διαγωνισμό, 
β) πίνακες με τα ονοματεπώνυμα αυτών που αποκλείσθη¬ 
καν και γ) πίνακες αυτών που έγιναν δεκτοί με επιφύλαξη. 

2. Οι πίνακες αυτοί καταρτίζονται χωριστά για τις θέσεις 
του Συμβουλίου της Επικρατείας, για τις θέσεις τής Γ ραμ¬ 
ματείας των Πολιτικών και Ποινικών Δικαστηρίων και Ει¬ 
σαγγελιών της περιφέρειας του Πρωτοδικείου Αθηνών, 
για τις θέσεις της περιφέρειας του Πρωτοδικείου Πειραιά 
και για τις θέσεις της περιφέρειας καθενός από τα υπό¬ 
λοιπα Πρωτοδικεία της Χώρας. Επίσης καταρτίζονται χω¬ 
ριστά για τις θέσεις της Γ ραμματείας των Τακτικών Διοικη¬ 
τικών Δικαστηρίων της Περιφέρειας του Διοικητικού Πρω¬ 
τοδικείου Αθηνών, για τις θέσεις της περιφέρειας του 
Διοικητικού Πρωτοδικείου Πειραιά και για τις θέσεις της 
περιφέρειας καθενός από τα υπόλοιπα Διοικητικά Πρωτο¬ 
δικεία της Χώρας. 

3. Οι παραπάνω πίνακες δημοσιεύονται (τοιχοκολλού- 

νται) στο κατάστημα του Συμβουλίου Επικρατείας για τις 
θέσεις του Συμβουλίου της Επικρατείας και στα καταστή¬ 
ματα των Πολιτικών και Ποινικών Πρωτοδικείων για τις θέ¬ 
σεις των Πολιτικών και Ποινικών Δικαστηρίων και Εισαγγε¬ 
λιών και των Διοικητικών Δικαστηρίων, αντίστοιχα. 

4. Για όλες τις παραπάνω περιπτώσεις συντάσσεται 
σχετικό αποδεικτικό τοιχοκόλλησης. 

5. Κατά τον έλεγχο των αιτήσεων εξετάζονται: 

α) εάν αυτές υπρβλήθηκαν εμπρόθεσμα, 

β) η ηλικία και ή ιθαγένεια των υποψηφίων, 

γ) τα ειδικά τυπικά προσόντα (τίτλος σπουδών), 

δ) η εκπλήρωση των στρατιωτικών υποχρεώσεων, όταν 
οι υποψήφιοι είναι άνδρες και 

ε) η σωστή συμπλήρωση της αίτησης - υπεύθυνης δή¬ 
λωσης. 

Αρθρο 5 

Κατάστημα διεξαγωγής του διαγωνισμού 

Το κατάστημα διεξαγωγής του διαγωνισμού ορίζεται 
από τον Πρόεδρο της εξεταστικής επιτροπής. 

2. Ο Γραμματέας της εξεταστικής επιτροπής έχει τη 
φροντίδα για τη προμήθεια της γραφικής ύλης (κόλλες 
λευκού χαρτιού, κόλλας: κ.λπ.) που απαιτείται για την εξέ¬ 
ταση όλων των μαθημάτων. Οι κόλλες λευκού χαρτιού φέ¬ 
ρουν επικολλημένο σε μια από τις πλευρές τους, κατά το 
ανάλογο μέρος της σελίδας, τεμάχιο αδιαφανούς χαρτιού, 
οι τρεις ελεύθερες πλευρές του οποίου πρέπει να φέρουν 
κατάλληλη κολλητική ουσία. Το τεμάχιο του αδιαφανούς 
χαρτιού, χρησιμεύει για την κάλυψη των στοιχείων του 
υποψηφίου. 

3. Το πρόγραμμα διενεργείας του διαγωνισμού που ορί¬ 
ζει την ακριβή ημέρα και ώρα έναρξης αυτού και υπογρά¬ 
φεται από τον Πρόεδρο της Επιτροπής δημοσιεύεται (τοι- 
χοκολλάται) στο Κατάστημα της Κεντρικής Υπηρεσίας του 
Υπουργείου Δικαιοσύνης. Για τις θέσεις του Συμβουλίου 
της Επικρατείας δημοσιεύεται (τοιχοκολλάται) και στο Κα¬ 
τάστημα του Συμβουλίου της Επικρατείας, για τις θέσεις 
των Πολιτικών και Ποινικών Δικαστηρίων και Εισαγγελιών 
αυτών και στο κατάστημα τόυ Πρωτοδικείου Αθηνών και 
για τις θέσεις των Διοικητικών Δικαστηρίων και στο κατά¬ 
στημα του Διοικητικού Πρωτοδικείου Αθηνών. 

5. Για όλες τις παραπάνω περιπτώσεις συντάσσεται 
αποδεικτικό τοιχοκόλλησης. 

Άρθρο 6 

Αναβολή διαγωνισμού 

Η Επιτροπή μπορεί να αναβάλει με ειδικώς αιτιολογη¬ 
μένη απόφασή της, την έναρξη της διεξαγωγής του διαγω¬ 
νισμού, επί οκτώ (8) το πολύ ημέρες. Η απόφαση αυτή δη¬ 
μοσιεύεται εγκαίρως στα Καταστήματα των Υπηρεσιών 
και Δικαστηρίων του προηγούμενου άρθρου. 

Άρθρο 7 

Τμηματική διεξαγωγή του διαγωνισμού 

Η Επιτροπή του διαγωνισμού, σε περίπτωση εξαιρετι¬ 
κής ανάγκης, μπορεί με απόφασή της, να ορίσει την κατά 
τμήματα διεξαγωγή του διαγωνισμού. Επίσης εάν ο αριθ¬ 
μός των υποψηφίων είναι μεγάλος, ώστε να επιβάλλεται ο 
διαχωρισμός τους, με απόφαση του Προέδρου της Επι¬ 
τροπής, γίνεται η κατανομή των υποψηφίων, σε διάφορες 
αίθουσες ή Καταστήματα ανάλογα με το αρχικό αλφαβη¬ 


τικό στοιχείο του επωνύμου τους στον Πίνακα της περίπτ. 
α' της παρ. 1 του άρθρου 4. 

Άρθρο 8 

Εξέταση, εποπτεία και έλεγχος ταυτοτήτων υποψηφίων 

1. Ο διορισμός εποπτών κτιρίων, υπευθύνων αιθουσών 
και επιτηρητών καθορίζεται με απόφαση του Προέδρου 
της Επιτροπής, που κοινοποιείται στους διοριζόμενους για 
το σκοπό αυτό, οι οποίοι είναι υποχρεωμένοι να λάβουν 
γνώση των καθηκόντων τους. 

2. Τα καθήκοντα του επόπτη κτιρίων συνίστανται στην 
παροχή οδηγιών στους υπεύθυνους των αιθουσών, την 
παρακολούθηση για να γίνεται ομαλά η διεξαγωγή του δια¬ 
γωνισμού, την παραλαβή των γραπτών από τους υπευθύ¬ 
νους των αιθουσών και την παράδοση των γραπτών αυτών 
στον Πρόεδρο της Επιτροπής. 

3. Τα καθήκοντα του υπεύθυνου της αίθουσας συνίστα- 
νται στη διαπίστωση της ταυτότητας κάθε υποψηφίου 
στην εκφώνηση των θεμάτων, στη διανομή στους υποψή¬ 
φιους του κειμένου που προορίζεται για δακτυλογρά¬ 
φηση, στην παραλαβή των γραπτών από τους υποψή¬ 
φιους, στη κάλυψη του ονοματεπώνυμου κάθε υποψη¬ 
φίου με το αδιαφανές χαρτί, στον έλεγχο του αριθμού και 
των ονοματεπωνύμων των υποψηφίων, στη μονογραφή 
επί των γραπτών και την παράδοση αυτών. 

4. Οι επιτηρητές διανέμουν τις αναγκαίες κόλλες στους 
υποψήφιους και τους επιτηρούν σε όλη τη διάρκεια της 
εξέτασης. Ο αριθμός των επιτηρητών ορίζεται ανάλογα με 
τον αριθμό των αιθουσών και τον αριθμό των υποψη¬ 
φίων. 

5. Οι υποψήφιοι οφείλουν να προσέρχονται εγκαίρως 
στον χώρο της εξέτασης και να εισέρχονται στην αίθουσα 
εξέτασης, αφού διαπιστωθεί η ταυτότητά τους. Η ταυτό¬ 
τητα του υποψήφιου διαπιστώνεται με έλεγχο του δελτίου 
ταυτότητας ή με έλεγχο άλλου επισήμου εγγράφου παρα¬ 
στατικού της ταυτότητας του προσώπου που φέρει και 
επικυρωμένη φωτογραφία. 

6. Υποψήφιοι που δεν παραδίδουν το γραπτό τους ή θέ¬ 
τουν στα γραπτά τους σημεία αναγνώρισης και γενικά με¬ 
ταχειρίζονται δόλια μέσα κατά την εξέταση ή διαταράσ- 
σουν με οποιοδήποτε τρόπο την τάξη αποκλείονται από το 
διαγωνισμό με αη,όφαση της Επιτροπής ύστερα από ακρό¬ 
αση του υποψήφιου. 

7. Η παράδοση του γραπτού είναι υποχρεωτική για κάθε 
υποψήφιο που βγαίνει από την αίθουσα. Δεν επιτρέπεται 
σε κανένα υποψήφιο να παραμείνει στην αίθουσα μετά το 
τέλος του χρόνου διάρκειας της εξέτασης. 

Άρθρο 9 

Εξεταζόμενα μαθήματα 

Η δοκιμασία των υποψηφίων, και για τις δύο (2) κατηγο¬ 
ρίες (ΠΕ και ΔΕ) γίνεται γραπτά και προφορικά στα κατω¬ 
τέρω μαθήματα. 

Α. ΓΡΑΠΤΑ 

α) Για την ΠΕ κατηγορία (Πτυχιούχοι Α.Ε.Ι.): 1) στην έκ¬ 
θεση ιδεών 2) στα στοιχεία αστικού δικαίου 3) στον Οργα¬ 
νισμό Δικαστηρίων 4) στον Κώδικα Καταστάσεως Δικαστι¬ 
κών Υπαλλήλων 5) στα στοιχεία Συνταγματικού και Διοικη¬ 
τικού Δικαίου ως και Διοικητικής Δικονομίας, για τους υπο-τ 
ψηφίους του κλάδου των υπαλλήλων του Συμβουλίου Επι¬ 
κράτειας και των Τακτικών Διοικητικών Δικαστηρίων και 6) 
στα στοιχεία Ποινικού Δικαίου, Πολιτικής και Ποινικής Δι¬ 
κονομίας για τους υποψηφίους του κλάδου των υπαλλή-, 
λων των Πολιτικών και Ποινικών Δικαστηρίων και Εισαγγε¬ 
λιών και 

β) Για τη ΔΕ κατηγορία (απόφοιτοι Λυκείου ή ισοτίμων 

Σχολών): 1) στην έκθεση ιδεών 2) στον Οργανισμό Δικα¬ 
στηρίων και 3) στα στοιχεία Κώδικα Κατάστασης Δικαστι¬ 
κών Υπαλλήλων. Η επίδοση σε κάθε μάθημα βαθμολογεί¬ 
ται με τους βαθμούς 0-10. Ο βαθμός ολικής ικανότητας 
του υποψηφίου θεωρείται ο αριθμός που προκύπτει από 
το άθροισμα του βαθμού κάθε μαθήματος διαιρούμενο διά 
του συνόλου των μαθημάτων. Βαθμός επιτυχίας θεωρείται 
τουλάχιστον 6. 

Β. ΠΡΟΦΟΡΙΚΑ 

Οι υποψήφιοι υποβάλλονται σε προφορική .δοκιμασία 
επί όλων των προαναφερομένων μαθημάτων εκτός από 
την έκθεση ιδεών. Η επίδοση σε κάθε μάθημα βαθμολο¬ 
γείται με τους βαθμούς 0-10. Ο βαθμός ολικής ικανότη¬ 
τας του υποψηφίου θεωρείται ο αριθμός που προκύπτει 
από το άθροισμα του βαθμού κάθε μαθήματος διαιρού¬ 
μενο διά του συνόλου των μαθημάτων. Βαθμός επιτυχίας 
θεωρείται τουλάχιστον 6. 

Γ. ΠΡΟΣΘΕΤΑ ΠΡΟΣΟΝΤΑ 

α) Μετά την γραπτή και προφορική δοκιμασία, υποβάλ¬ 
λονται σε σχετική δοκιμασία όσοι υποψήφιοι έχουν δηλώ¬ 
σει με την αίτηση συμμετοχής στο διαγωνισμό ότι επιθυ¬ 
μούν να εξετασθούν στην γραφομηχανή και στη στενο¬ 
γραφία ή την ταχυγραφία. 

β) Η εξέταση στη γραφομηχανή συνίσταται στη δακτυ¬ 
λογράφηση 15-20 στίχων, από απλό νομικό κείμενο εντός 
προθεσμίας χρόνου 15' λεπτών της ώρας. Το κείμενο επι¬ 
λέγεται από την Επιτροπή. 

γ) Η εξέταση στην στενογραφία ή ταχυγραφία συνίστα- 
ται στην στενογράφηση ή γραφή 15-20 στίχων από απλό 
νομικό κείμενο εντός προθεσμίας χρόνου 15' λεπτών της. 
ώρας. Το κείμενο επιλέγεται από την Επιτροπή ή τους ει¬ 
δικούς εξεταστές οι οποίοι θα ορίζονται από τον Πρόεδρο 
της Επιτροπής. 

Οι ανωτέρω επιδόσεις θα βαθμολογούνται από 0-10. 
Βαθμός επιτυχίας θεωρείται τουλάχιστον 6. 

Αρθρο 10 

Προσδιορισμός θεμάτων 

Η εξεταστική Επιτροπή συνέρχεται λίγο πριν από την 
έναρξη της εξέτασης κάθε μαθήματος και καταρτίζει από 
την εξεταστέα ύλη τρία θέματα και ισάριθμους με αυτά 
αριθμητικούς κλήρους. Κάθε θέμα μπορεί να αποτελείται 
από περισσότερα ερωτήματα θεωρητικής ή πρακτικής φύ¬ 
σης. 

Μετά τον καταρτισμό των θεμάτων και των κλήρων, διε- 
νεργείται από την Επιτροπή, παρόντων και των υποψη¬ 
φίων, η κλήρωση των θεμάτων που έχουν επιλεγεί. Ο 
αριθμός του κλήρου, που θα εξάγεται υποδηλώνει τον 
αντίστοιχο αριθμό του θέματος, στο οποίο εξετάζονται οι 
υποψήφιοι. 

Αρθρο 11 

Τρόπος διεξαγωγής γραπτής εξέτασης 

1. Το εξεταστέο θέμα παραδίδεται σε αντίγραφο, στον 
υπεύθυνο κάθε αίθουσας, ο οποίος το εκφωνεί στους 
υποψηφίους. 

2. Η διάρκεια της εξέτασης κάθε μαθήματος ορίζεται σε 
δύο ώρες, μπορεί δε να παραταθεί από την εξεταστική 
επιτροπή μέχρι και μία ώρα. Μετά τη λήξη της εξέτασης, 
της οποίας η διάρκεια υπολογίζεται από το τέλος της εκ¬ 
φώνησης του θέματος στους διαγωνιζομένους σε κάθε αί¬ 
θουσα, τα γραπτά συγκεντρώνονται αμέσως. 

3.0 εξεταζόμενος παραδίδει το γραπτό στον υπεύθυνο 
της αίθούσας, ο οποίος διαπιστώνει, και πάλι, την ταυτό¬ 
τητα του εξεταζόμενου, ελέγχει τις ακριβείς ενδείξεις των 
ατομικών του στοιχείων, που έχουν γράφει στα Οικεία 


πλαίσια, μονογράφει το γραπτό αυτού και αναγράφει, σε 
σημείο το οποίο θα καλυφθεί με το αδιαφανές χαρτί τον 
αύξοντα αριθμό που φέρει ο υποψήφιος στον πίνακα του 
άρθρου 4. Ο υπεύθυνος της αίθουσας σημειώνει, επίσης, 
στην κατάσταση, δίπλα στο όνομα του υποψηφίου, που 
παραδίδει το γραπτό, κάθετη ένδειξη, που σημαίνει την 
παράδοση, από τον υποψήφιο του γραπτού. 

Η οριζόντια ένδειξη έχει σημειωθεί κατά την εκφώνηση 
των ονομάτων παρουσίας των υποψηφίων. 

Ο υπεύθυνος της αίθουσας φροντίζει, μπροστά στον 
υποψήφιο, για τη σφράγιση του αδιαφανούς επικαλύμμα¬ 
τος. Έχοντας στα χέρια του όλα τα γραπτά τα παραδίδει, 
στον επόπτη του κτιρίου αμέσως μετά τη λήξη της εξέτα¬ 
σης κάθε μαθήματος. 

4. Μετά τη συγκέντρωση των γραπτών, όλων αυτών που 
διαγωνίστηκαν σ’ ένα μάθημα, δύο τουλάχιστον από τα 
μέλη της Επιτροπής επαληθεύουν την μυστικότητα και 
μονογράφουν κάθε γραπτό. ί 

Αρθρο 12 

Πρακτικά αποπεράτωσης διαδικασίάς 

Κατά τη διάρκεια της διενέργειας του διαγωνισμού ο 
Γραμματέας επιμελείται για τη σύνταξη των σχετικών πρα¬ 
κτικών, αναφερομένων σε κάθε αξιόλογη ενέργεια, από 
την έναρξη της δοκιμασίας μέχρι την παράδοση των γρα¬ 
πτών. Μόλις συντάξει αυτά, τα θέτει υπόψη του Προέδρου 
της Επιτροπής, ο οποίος υπογράφει, σε κάθε σελίδα και 
στη συνέχεια υπογράφονται και από τ’ άλλα μέλη της επι¬ 
τροπής και τον γραμματέα. ν . 

Στα πρακτικά αυτά επισυνάπτεται η κατάσταση της παρ. 
3 του άρθρου 11 του παρόντος. 

Άρθρο 13 

Βαθμολόγηση γραπτών 

1. Ο Πρόεδρος της εξεταστικής επιτροπής παραδίδει 
επί αποδείξει στον οικείο εξεταστή τα γραπτά κάθε μαθή¬ 
ματος. 

2. Η επίδοση σε κάθε μάθημα βαθμολογείται με τους 
βαθμούς 0-10. 

3. Τα γραπτά βαθμολογούνται μόνο από τον εξεταστή, 
που έχει οριστεί, ο οιτοίος αναγράφει το βαθμό ολογρά¬ 
φως και αριθμητικώς και υπογράφει κάτω από αυτόν. 

Για πληρέστερη εξασφάλιση της ορθής και αντικείμενά 
κής αξιολόγησης των γραπτών δοκιμίων επιβάλλεται η επι- 
σημείωση, από τον εξεταστή, των λαθών στα δοκίμια τών 
υποψηφίων, όσες φορές είναι δυνατή. 

4. Σε περίπτωση που οριστούν, για κάθε εξεταζόμενο 
μάθημα δύο εξεταστές, τα γραπτά βαθμολογούνται και 
από τους δύο εξεταστές ως εξής: 

α) ο πρώτος εξεταστής βαθμολογεί το γραπτό και ση¬ 
μειώνει αριθμητικώς και ολογράφως το βαθμό σε ειδικό 
πάνω στο γραπτό χώρο, ο οποίος καλύπτεται αμέσως από 
τον ίδιο με τεμάχιο αδιαφανούς χαρτιού 

β) ο δεύτερος εξεταστής βαθμολογεί το γραπτό και στη 
συνέχεια σημειώνει το βαθμό με τον ίδιο τρόπο, σε άλλο 
μη καλυπτόμενο χώρο. 

Ο μέσος όρος της βαθμολογίας των δύο εξεταστών 
αποτελεί το βαθμό του μαθήματος. 

. I 

Άρθρο 14 

Πίνακας 

1. Μετά τη βαθμολόγηση των γραπτών, τη διαδικασία 
της προφορικής δοκιμασίας και τη δοκιμασία των πρόσθε¬ 
των προσόντων ο Πρόεδρος της επιτροπής ορίζει ημέρα 
και ώρα συνεδρίασης για την έκδοση των αποτελεσμάτων, 

ειδοποιουμένων σχετικώς και των μελών της Επιτροπής. 
Κατά τη συνεδρίαση αυτή, που είναι δημόσια, αποσφραγί¬ 
ζονται τα γραπτά, όλων των μαθημάτων και ο βαθμός που 
έχει δοθεί σ’ αυτά μεταφέρεται σε ειδικές καταστάσεις 
που έχουν συνταχθεί από το γραμματέα, στις οποίες 
υπάρχει ονομαστικός πίνακας των υποψηφίων που έλα¬ 
βαν μέρος στις εξετάσεις και απέναντι από τα ονόματα ει¬ 
δικές στήλες που αντιστοιχούν στα εξεταστέα μαθήματα, 
(γραπτά και προφορικά) στις οποίες καταχωρούνται οι δο- 
θέντες βαθμοί, που εκφωνούνται από τον Πρόεδρο της 
Επιτροπής και ακολούθως συντάσσεται πρακτικό έκδο¬ 
σης αποτελεσμάτων. 

Η επεξεργασία των βαθμολογικών στοιχείων μπορεί να 
γίνει και μηχανογραφικά. 

2. Οι βαθμοί των γραπτών και των προφορικών αθροιζό¬ 
μενοι και διαιρούμενοι διά του δύο παρέχουν τον βαθμό 
επιτυχίας του υποψηφίου, θεωρείται ως κατ’ αρχήν επιτυ¬ 
χών στο διαγωνισμό ο υποψήφιος που έλαβε βαθμό του¬ 
λάχιστον 6. Εφ’ όσον ο υποψήφιος λάβει τουλάχιστον 6 
στο ένα ή και στα δύο πρόσθετα προσόντα, προστίθενται 
στο τελικό βαθμό τόσα δέκατα της μονάδας όσες είναι οι 
από το 6 και πάνω μονάδες του βαθμού που έλαβε σε 
κάθε πρόσθετο προσόν. Ο καθορισμός της σειράς επιτυ¬ 
χίας στον διαγωνισμό εξαρτάται από τον τελικό βαθμό, 
όπως αυτός διαμορφώνεται με την παραπάνω προσαύ- 
ξηση. 

3. Αν ο υποψήφιος δεν προσήλθε στις εξετάσεις κά¬ 
ποιου μαθήματος ή για οποιοδήποτε λόγο αποκλείστηκε 
από την εξέταση ή κατά την αποχώρηση αυτού από την αί¬ 
θουσα στην οποία εξετάστηκε, δεν παρέδωσε, όπως 
όφειλε, το γραπτό δοκίμιο αυτού για το εξεταζόμενο μά¬ 
θημα, η ένδειξη (0) επέχει θέση βαθμού του υποψηφίου 
στο μάθημα αυτό. 

4. Μετά την έκδοση των αποτελεσμάτων ο γραμματέας 
κάθε εξεταστικής επιτροπής συντάσσει με βάση το βαθμό 
ολικής ικανότητας των υποψηφίων, τον πίνακα επιτυχίας 
κατά σειρά βαθμολογίας, ο οποίος ελέγχεται και υπογρά¬ 
φεται από τον Πρόεδρο, τα μέλη και τον Γραμματέα της 
Επιτροπής. 

Ο Πίνακας αυτός περιλαμβάνει τους επιτυχόντες υπο¬ 
ψηφίους κατά σειρά βαθμολογίας μέχρι του αριθμού των 
θέσεων που προκηρύχθηκαν. 

5. Σε περίπτωση ισοβαθμίας, στο βαθμό ολικής ικανό¬ 
τητας, η σειρά καθορίζεται από την Επιτροπή με δημόσια 
κλήρωση. 


Αρθρο 15 

Τοιχοκόλληση Πίνακα 

Ο Πίνακας επιτυχίας καταρτίζεται από την Επιτροπή, σε 
τρία (3) αντίτυπα το αργότερο εντός (5) ημερών από την 
τελευταία συνεδρίαση της Επιτροπής. 

Τα τρία (3) αυτά αντίτυπα μαζί με όλα τα πρακτικά της 
Επιτροπής, όλους τους πίνακες των περιπτώσεων α, β και 
γ' της παραγράφου 1 του άρθρου 4 της απόφασης αυτής 
και τις αιτήσεις των υποψηφίων, παραδίδονται στη Διεύ¬ 
θυνση Λειτουργίας Γραμματείας Δικαστηρίων και Δικαστι¬ 
κών Υπαλλήλων. 

Η παράδοση αυτή γίνεται μέσα σε δύο (2) ημέρες από 
την κατάρτιση του πίνακα επιτυχίας. 

Η Υπηρεσία αυτή μεριμνά για την τοιχοκόλληση του πί¬ 
νακα αυτού στο κατάστημα της Κεντρικής Υπηρεσίας του 
Υπουργείου Δικαιοσύνης και α) στο κατάστημα του Συμ¬ 
βουλίου Επικράτειας για τις θέσεις του Συμβουλίου της 
Επικρατείας β) στο κατάστημα του Πολιτικού Πρωτοδι¬ 
κείου Αθηνών για τις θέσεις των Πολιτικών και Ποινικών 
< Δικαστηρίων και Εισαγγελιών αυτών και γ) στο κατάστημα 
του Διοικητικού Πρωτοδικείου Αθηνών για τις θέσεις των 


Τακτικών Διοικητικών Δικαστηρίων. 

Επίσης η ίδια Υπηρεσία μεριμνά για την αποστολή και 
δημοσίευση (τοιχοκόλληση) του πίνακα επιτυχίας των 
υποψηφίων στα καταστήματα των υπόλοιπων Πρωτοδι¬ 
κείων του άρθρου 4 της παρούσας. - 

3. Για όλες τις παραπάνω περιπτώσεις συντάσσεται 
σχετικό αποδεικτικό. 

Αρθρο 16 
Κύρωση πινάκων 

1. Οι κατά το προηγούμενο άρθρο πίνακες επιτυχίας κυ¬ 
ρώνονται από τον Υπουργό Δικαιοσύνης, ύστερα από 
προηγούμενο έλεγχο της νομιμότητάς τους. Ο Υπουργός 
έχει τη δυνατότητα να μην τους κυρώσει, εάν διαπιστώσει, 
είτε αυτεπάγγελτα, είτε μετά από ένσταση ενδιαφερομέ¬ 
νου που υποβάλλεται με απλή αίτηση μέσα σε ανατρε¬ 
πτική προθεσμία δέκα (10) ημερών από την τοιχοκόλληση, 
παράβαση ουσιώδη τύπου της νόμιμης διεξαγωγής της 
όλης διαδικασίας του διαγωνισμού. Στην περίπτωση αυτή, 
μπορεί να αποφασίσει την επανάληψη της διαδικασίας 
στο σύνολό της ή σε τμήμα αυτής, μεταξύ των ίδιων υπο¬ 
ψηφίων, που έλαβαν μέρος σ’ αυτή. 

2. Σε περίπτωση παραλείψεως ή πλημμελειών, οι 
οποίες δεν συνιστούν παράβαση ουσιώδη τύπου, αλλά 
επιδέχονται συμπλήρωση ή διόρθωση, μπορεί ο Υπουργός 
Δικαιοσύνης, αντί επανάληψης της όλης παραπάνω διαδι¬ 
κασίας ή τμήματός της, να αναθέτει στην οικεία Επιτροπή 
τη συμπλήρωση ή διόρθωση των πιο πάνω παραλείψεων ή 
πλημμελειών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΔΙΚΑΙΟΣΥΝΗΣ 

I. ΚΟΥΒΕΛΑΣ ΑΝΝΑ ΨΑΡΟΥΔΑ - ΜΠΕΝΑΚΗ 

- ♦- 


Αριθ. ΔΕΙ 8185 (3) 

Υπαγωγή προσωπικού του Πνευματικού Κέντρου Δήμου 

Αμαρουσίου στις διατάξεις Α' μέρους του Ν. 1188/ 

81. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Με την 18185/93 απόφαση του Νομάρχη Ανατολικής 
Αττικής που εκδόθηκε σύμφωνα με τις διατάξεις του άρ¬ 
θρου 3 του Ν. 1188/81, ύστερα απο την 6/93 απόφαση 
του διοικητικού Συμβουλίου του Πνευματικού Κέντρου 
του Δήμου Αμαρουσίου & σύμφωνη γνωμοδότηση του οι¬ 
κείου υπηρεσιακού Συμβουλίου, υπάγεται το προσωπικό 
του ανωτέρω νομικού προσώπου στις διατάξεις του Α' Μέ¬ 
ρους του Ν. 1188/81. 

Από τις διατάξεις αυτής της απόφασης, προκαλείται δα¬ 
πάνη σε βάρος του προϋπολογισμού του Νομικού Προσώ¬ 
που «Πνευματικό Κέντρο Δήμου Αμαρουσίου» ύψους 
6.205.000 δρχ. περίπου για το τρέχον οικονομικό έτος και 
6.205.000 δρχ. περίπου για καθένα από τα επόμενα οικο¬ 
νομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Πνευματικού Κέντρου Δήμου Αμα- 

Αριθ. 110411 


(5) 


ρουσίου ύψους 12.550.000 δρχ. με τα στοιχεία Κ.Α. 05/ 
112.1 & 800.000 δρχ. με τα στοιχεία Κ.Α. 03/032.2. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αγία Παρασκευή, 24 Ιουνίου 1993 

Με εντολή Νομάρχη 
Ο Διευθυντής 
ΑΝΔΡΕΑΣ ΠΕΓΚΑΣ 

-♦- 

Αριθ. 110410 (4) 

Ίδρυοη τμήματος ΤΕΚ στο ΚΕΤΕΚ Ωραιοκάστρου. 

Η ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεων και 
Διοικήσεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεων, 
συγκροτήσεως και λειτουργίας των Υπηρεσιών του 
ΟΑΕΔ». 

3. Τις διατάξεις του Ν. 709/77 «Περί καθιερώσεως κι¬ 
νήτρων επαγ/κής κατάρτισης εργατικού δυναμικού 
κ.λ.π.». 

4. Την εισήγηση της Υπηρεσίας, αποφασίζουμε: 

ΑΡΘΡΟ 1 

Ιδρύουμε τμήμα Ταχύρρυθμης Επαγ/κής Κατάρτισης 
Ειδικότητας Ανθοκηπουρικής-Κηπευτικής στο ΚΕΤΕΚ 
Ωραιοκάστρου. 

ΑΡΘΡΟ 2 

Σκοπός ιδρυόμενου τμήματος είναι η επγ/κή κατάρτιση 
του εργατικού δυναμικού της περιοχής μέ το σύστημα της 
Ταχύρρυθμης Επαγγελματικής Κατάρτισης στην ειδικό¬ 
τητα «Ανθυκηπουρικής- Κηπευτικής». 

ΑΡΘΡΟ. 3 

Τα προσόντα των υποψηφίων για εκπαίδευση και η 
διάρκεια της εκπαίδευσης καθορίζονται με βάση τις ισχύ- 
ουσες διατάξεις 

ΑΡΘΡΟ 4 

Η λειτουργία του ιδρυόμενου τμήματος καθορίζεται με 
τον Κανονισμό Λειτουργίας Εκπαιδευτικών Μονάδων 
ΤΕΚ. 

ΑΡΘΡΟ 5 
Κάλυψη δαπάνης 

1) Από τις διατάξεις αυτής της απόφασης προκαλεΐται 
δαπάνη σε βάρος του προϋπολογισμού του νομικού προ¬ 
σώπου ΟΑΕΔ, ύψους 35.000.000 δρχ. περίπου για το 
τρέχον οικονομικό έτος και 25.000.000 δρχ. περίπου για 
καθένα από τα επόμενα οικονομικά έτη. 

2) Για την ανωτέρω δαπάνη έχει εγγράφει πίστωση στον 
προϋπολογισμό του νομικού προσώπου ΟΑΕΔ ύψους 
40.000.000 δρχ. με τα στοιχεία Κ.Α. 414, 521α, 521 β, 
535α, 1831. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Η παρούσα να δημοσιευτεί στην Εφημερίδα της Κυβέρ¬ 
νησης. 

Αθήνα, 15 Ιουνίου 1993 

Η Διοικητής 
Ν..ΤΖΑΒΕΛΛΑ 


Ίδρυση τμημάτων ΤΕΚ στο ΚΕΤΕΚ Χαλκίδας. 

Η ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεων και 
Διοικήσεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεων, 
συγκροτήσεως και λειτουργίας των Υπηρεσιών του 
ΟΑΕΔ». 

3. Τις διατάξεις του Ν. 709/77 «Περί καθιερώσεως κι¬ 
νήτρων επαγ/κής κατάρτισης εργατικού δυναμικού 
κ.λ.π.». 

4. Την εισήγηση της Υπηρεσίας, αποφασίζουμε: 

ΑΡΘΡΟ 1 

Ιδρύουμε τμήμα Ταχύρρυθμης Επαγ/κής Κατάρτισης 
στις Ειδικότητες: α) Προγραμματιστές Η/Υ β) Κοπτικής γ- 
Ραπτικής και γ) Ψυκτικού στο ΚΕΤΕΚ Χαλκίδας. 

ΑΡΘΡΟ 2 

Σκοπός των ιδρυόμενων τμημάτων είναι η επγ/κή κα¬ 
τάρτιση του εργατικού δυναμικού της ευρύτερης περιο¬ 
χής, με το σύστημα της Ταχύρρυθμης Επαγγελματικής 
Κατάρτισης στις παραπάνω ειδικότητες. 

ΑΡΘΡΟ 3 

Τα προσόντα των υποψηφίων για εκπαίδευση και η 
διάρκεια της εκπαίδευσης καθορίζονται ,με βάση τις ισχύ- 
ουσες διατάξεις. 

ΑΡΘΡΟ 4 

Η λειτουργία των ιδρυομένων τμημάτων καθορίζονται 
με τον Κανονισμό Λειτουργίας Εκπαιδευτικών Μονάδων 
ΤΕΚ. 

ΑΡΘΡΟ 5 
Κάλυψη δαπάνης 

1) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του νομικού προ¬ 
σώπου ΟΑΕΔ, ύψους 35.000.000 δρχ. περίπου για το 
τρέχον οικονομικό έτος και 40.000.000 δρχ. περίπου για 
καθένα από τα επόμενα οικονομικά έτη. 

2) Για την ανωτέρω δαπάνη έχει εγγράφει πίστωσή στον 

προϋπολογισμό του νομικού προσώπου ΟΑΕΔ ύψους 
40.000.000 δρχ. με τα στοιχεία Κ.Α. 414, 521α, 521 β, 
535α, .1831, 4 ': 

Κάθε άλλη λεπτομέρεια αναγκαία για την εκτέλεση τής 
παρούσας ρυθμίζεται με απόφασή μας. 

Η παρούσα να δημοσιευτεί στην Εφημερίδα της Κυβέρ¬ 
νησης. . _ . 

Αθήνα, 15 Ιουνίου 1993 

Η Διοικητής 
Ν. ΤΖΑΒΕΛΛΑ 

Αριθ. 109634 (6) 

Ίδρυση τμήματος Ταχύρρυθμης Επγ/κής Κατάρτισης στο 
ΚΕΤΕΚ Κομοτηνής. 

Η ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του Ν.Δ. 212/6Θ «Περί Οργανώσεως και 
Διοικήσεως του ΟΑΕΔ». 

2. Τις διατάξεις του Β.Δ. 405/71 «Περί Οργανώσεως, 
συγκροτήσεως και λειτουργίας των Υπηρεσιών του 
ΟΑΕΔ». 

3. Τις διατάξεις του Ν. 709/77 «Περί καθιερώσεως κι¬ 
νήτρων επαγ/κής κατάρτισης εργατικού δυναμικού 
κ.λ.π.». 

4. Την εισήγηση της Υπηρεσίας, αποφασίζουμε: 

ΑΡΘΡΟ 1 

Ιδρύουμε τμήμα Ταχύρρυθμης Επαγ/κής Κατάρτισης 
Ειδικότητας «ΕξειδΙκευση σε θέματα Ευρωπαϊκών Κοινο¬ 
τήτων» στο ΚΕΤΕΚ Κομοτηνής. 

ΑΡΘΡΟ 2 

Σκοπός του ιδρυόμενου τμήματος είναι να εξειδικευ- 
θούν τόσο πτυχιούχοι Οικονομικών, Κοινωνικών και Πολι¬ 
τικών Επιστημών όσο και απόφοιτοι Λυκείου, πάνω σε θέ¬ 
ματα που αφορούν τις Ευρωπαϊκές Κοινότητες με το σύ¬ 
στημα της Ταχύρρυθμης Επαγγελματικής Κατάρτισης. 

ΑΡΘΡΟ 3 

Τα προσόντα των υποψηφίων για εκπαίδευση και η 
διάρκεια της εκπαίδευσης καθορίζονται με βάση τις ισχύ- 
ουσες διατάξεις. 

ΑΡΘΡΟ 4 

Η λειτουργία του ιδρυόμενου τμήματος καθορίζεται με 
τον Κανονισμό Λειτουργίας Εκπαιδευτικών Μονάδων 
ΤΕΚ. 

ΑΡΘΡΟ 5 
Κάλυψη δαπάνης 

1) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του νομικού προ¬ 
σώπου ΟΑΕΔ, ύψους 25.000.000 δρχ. περίπου για το 
τρέχον οικονομικό έτος και 30.000.000 δρχ. περίπου για 
καθένα από τα επόμενα οικονομικά έτη. 

2) Για την ανωτέρω δαπάνη έχει εγγράφει πίστωση στον 
προϋπολογισμό του νομικού προσώπου ΟΑΕΔ ύψους 


35.000.000 δρχ. με τα στοιχεία Κ.Α. 414, 521α, 521 β, 
535α, 1831. 

Κάθε άλλη λεπτομέρεια αναγκαία για την εκτέλεση της 
παρούσας ρυθμίζεται με απόφασή μας. 

Η παρούσα να δημοσιευτεί στην Εφημερίδα της Κυβέρ¬ 
νησης. 

Αθήνα, 4 Ιουνίου 1993 

Η Διοικητής 
Ν. ΤΖΑΒΕΛΛΑ 

-—♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην αριθ. ΔΥ3α/οικ. 649/1993 κοινή απόφαση των 
Υπουργών Προεδρίας της Κυβέρνησης και Υγείας, Πρόνοιας 
και Κοιν. Ασφαλίσεων που δημοσιεύτηκε στο ΦΕΚ 427/ 
14.6.1993 (τ. Β') και αφορά κατανομή θέσεων κατά κλάδους 
και βαθμούς Υπουργείου Υγείας, Πρόνοιας και Κοιν. Ασφαλί¬ 
σεων επιφέρονται οι πιο κάτω διορθώσεις. 

Σελίδα 4731 απο το λανθασμένο: Τις διατάξεις στο σωστό 
1. Τις διατάξεις 

Από το λανθασμένο Νόμου 2085/192 στο σωστό Νόμου 
2085/1992 

Απο το λανθασμένο Κοιν. Ασφαλίσεων στο σωστό Κοινών 
Αποφάσεων 
3. Τη στο σωστό Την 
Σελίδα 4734 από το λανθασμένο 
Κλάδος ΤΕ Τεχνολογικιώς Εφαρμογών 
Γραμματείς Δόκιμος Β-Α 3 στο σωστό Γραμματεύς Δόκι¬ 
μος Β-Α 7 
Από το λανθασμένο 
Σε όλους τους κλάδους ΔΕ 
Γ ραμματεύς Δόκιμος στο σωστό Γ ραφεύς Δόκιμος. 
Σελίδα 4736 από το λανθασμένο 
Κλάδος ΤΕ Διοικητικός-Λογιστικός στο σωστό Κλάδος ΔΕ 
Διοικητικός-Λογιστικός 
Απο το λανθασμένο 
Σε όλους τους κλάδους ΔΕ 
Γ ραμματεύς Δόκιμος στο σωστό Γ ραφεύς Δόκιμος. 
Σελίδα 4737 από το λανθασμένο 
Στο κλάδο ΔΕ 

Γ ραμματεύς Δόκιμος στο σωστό Γ ραφεύς Δόκιμος. 

Απο το λανθασμένο . 

Εισηγητής ΒΑ στο σωστό Β-Α. 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


